**MATEMATIKA - ponedeljek, 23. 3. 2020**

VSE KAR JE NAPISANO **KREPKO** IN RDEČE PREPIŠI V ZVEZEK.

**MNOŽENJE IN DELJENJE S ŠTEVILOM 0**

*Didaktična igrica*

*Pripravi si tri posodice (ali skledice ali krožničke). V vsako posodico daj dva predmeta (dve kocki ali dva fižolčka ali dva kamenčka…). Koliko kock imaš?*

*Recimo, da si izbral krožničke in kamenčke.*

1. **Imamo 3 krožničke. Na vsakem krožničku sta dva kamenčka. Koliko kamenčkov imamo?**

**00 00\_\_ \_\_00\_\_ 3 ⋅ 2 = 6**

1. **Kaj pa če v krožničkih ne bi bilo nobenega kamenčka?** **Vzemi kamenčke iz krožničkov. Koliko kamenčkov imamo?**

**\_\_\_\_\_\_ \_\_\_\_\_\_ \_\_\_\_\_\_ 3 ⋅ 0 = 0**

Kaj pa če vzameš 4 (5, 6 ...) prazne krožničke? Koliko kamenčkov imaš?

1. **Kaj pa, če imaš tri krožničke s po dvema kamenčkoma, ne bi pa vzel nobenega krožnička? Koliko kamenčkov bi imeli?**

**0 ⋅ 2 = 0**

**Ugotovitev: Ko množimo s številom 0, je rezultat vedno 0.**

**DELJENJE S ŠTEVILOM 0**

1. **Imaš 15 kock, ki jih želiš razdeliti 3 prijateljem. Koliko kock bo dobil vsak prijatelj?**

**15 : 3 = 5**

1. **Imaš 0 kock, ki jih pravično razdeliš med 3 prijatelje. Koliko kock bo dobil vsak?**

**0 : 3 = 0**

**Ugotovitev: Če število 0 delimo z nekim številom, dobimo rezultat 0.**

Kaj pa če bi 0 kock želel razdeliti med 5 (6 , 7 ...) prijateljev? Se rezultat kaj spremeni?

1. **Imamo 15 bonbonov, vsakemu bomo dali 0 bonbonov. Koliko učencev bo dobilo bonbone?**

**15 : 0 =**

**Ugotovitev:** **Števil s številom 0 ne delimo, saj rezultat ni smiseln.**

* V DZ str. 85 najdeš razlogo te snovi.

Množim z 0

Preberi naloge z besedilom. Oglej si slikovne prikaze, preberi račune in odgovore.

Pri množenju s številom 0 je rezultat 0.

Delim z 0

Preberi naloge z besedilom. Oglej si slikovne prikaze, preberi račune in odgovore.

Če število 0 delimo z nekim številom, dobimo rezultat 0.

* Reši str. 86, 2. nalogo lahko izpustiš. Rešili jo bomo, ko bomo spoznali številske izraze.

PREVERIM SVOJE ZNANJE, MISELNI OREHI ; Torek, 24. 3. 2020

-DZ str. 87 – ni zapisa v zvezek

-DZ str. 88 – ni zapisa v zvezek, tabele lahko rišeš na list papirja

Miselni orehi

Nekatere miselne orehe najlažje rešiš s pomočjo preglednice. Na ta način reši 1. in 4. nalogo.

1. naloga

Nariši preglednico.

Iz imen oseb lahko sklepaš, da Peter in Gal nista mama ali sestra in Andreja in Žana nista brat in oče. V ustreznih poljih naredi križce.

Beri trditve in sklepe sproti vnašaj v tabelo.

Rešitev:

|  |  |  |  |  |
| --- | --- | --- | --- | --- |
|  | mama | oče | brat | sestra |
| Peter | X | X | ✓ | X |
| Gal | X | ✓ | X | X |
| Andreja | ✓ | X | X | X |
| Žana | X | X | X | ✓ |

Katere trditve so ti bile v pomoč pri reševanju in katere ne (Andreja vsako jutro teče.)

2. naloga: Zoran je star 33 let.

3. naloga: Polona je stara 40 let.

4. naloga

Tudi to nalogo reši s pomočjo preglednice.

|  |  |  |  |  |
| --- | --- | --- | --- | --- |
|  | 1. razred | 2. razred | 3. razred | 4. razred |
| Klara | X | X | X | ✓ |
| Janja | X | ✓ | X | X |
| Tonja | ✓ | X | X | X |
| Rina | X | X | ✓ | X |

Sklepamo:

1. trditev:

Klara ne hodi v 1. ali 2. razred.

Janja in Tonja ne hodita v 4. razred.

2. trditev:

Rina ne hodi v 4. razred.

Sklep: Klara hodi v 4. razred.

3. trditev:

Rina ne hodi v 1. razred.

Janja ne hodi v 3. razred.

4. trditev:

Rina je starejša od dveh sester, torej ne hodi ne v 1. in ne v 2. razred.

Sklep: Rina hodi v 3. razred.

5. trditev:

Janja hodi v 2. razred, Tonja pa v 1. razred.

ZAKON O ZDRUŽEVANJU PRI MNOŽENJU; sreda, 25. 3. 2020

* Konkretno delo

Pripravi 2 škatlici in v vsako škatlo daj 2 avtomobilčka. Izračunajo, koliko gum imajo vsi avtomobilčki skupaj.

Na kakšen način si računal? Računamo lahko na dva načina:

- Izračunamo, koliko imamo avtomobilčkov, nato množimo s 4; dobimo število vseh gum.

2 ⋅ 2 ⋅ 4 = 4 ⋅ 4 = 16

- Izračunamo, koliko gum je v eni škatli, nato množimo s številom škatel.

2 ⋅ 2 ⋅ 4 = 2 ⋅ 8 = 16

Ugotoviš, da dobimo v obeh primerih enak rezultat.

* **DZ str. 89**

Naloga na modri podlagi

Oglej si slikovni prikaz ter račune, ki sta jih zapisala Bine in Lili.

Poglej, kako je računal Bine in kako je računala Lili.

Ugotoviš, da je lahko pri množenju vrstni red množenja poljuben (ni potrebno, da gremo po vrsti.)

* Sledijo besedilne naloge, ki jih boš reševal v zvezku. Vse kar je napisano **krepko- torej besedilne naloge ZAPIŠI V ZVEZEK.**

Pri vsaki nalogi narišemo, napišemo račun množenja in izračunamo na oba načina. Račune ubesedi (povej, kaj boš izračunal najprej in kaj potem.) Dobro bi bilo, da vsaj prvo nalogo rešiš skupaj s starši, da boš lažje ostale naloge delal sam.

1. **Na vrtu raste 5 dreves. Na vsakem drevesu sta 2 gnezdi in v vsakem gnezdu sta 2 ptička. Koliko je vseh ptičkov?**

Najprej nariši.

**5 ⋅ 2 ⋅ 2 = 10 ⋅ 2 = 20**

**5 ⋅ 2 ⋅ 2 = 5 ⋅ 4 = 20**

1. **Koliko oči imata 2 troglava zmaja ? (Vsaka glava ima dvoje oči.)**

Najprej nariši.

**2 ⋅ 3 ⋅ 2 = 6 ⋅ 2 = 12**

**2 ⋅ 3 ⋅ 2 = 2 ⋅ 6 = 12**

1. **V živalskem vrtu imajo 5 kletk. V vsaki kletki imajo 6 kač.**

**Koliko nog imajo vse kače skupaj?**

Najprej nariši.

**5 ⋅ 6 ⋅ 0 = 30 ⋅ 0 = 0**

**5 ⋅ 6 ⋅ 0 = 5 ⋅ 0 = 0**

* **DZ , str. 89**

1. naloga

Ob slikovnem prikazu ponovimo, da pri množenju ni pomemben vrstni red množenja.

Ugotoviš, da ima vsaka deteljica 3 liste in ustrezno dopolni račun množenja.

Razloži, kako računamo pri prvem primeru: najprej izračunamo število deteljic, nato njihovo število pomnožimo s številom listkov posamezne deteljice.

Razloži, kako računamo pri drugem primeru: najprej izračunamo število listkov v posameznem šopku, nato dobljeno število pomnožimo s številom šopkov.

2. naloga

Na dva načina izračunaj, koliko tac imajo trije medvedki.

* **DZ , str. 90**

3. naloga

Račune reši na oba načina.

4. naloga

Izračunaj račune in pobarvaj polja z rešitvami.

RAČUNAM DO 100; četrtek, 26. 3. 2020

Reševanje nalog v DZ str. 96, 97.

RAČUNAM DO 100; petek, 27. 3. 2020

Na str. 98 reši 5., 6. in 7. nalogo.

8. nalogo bomo rešili, ko spoznamo številske izraze.